<classify> Tambwe amefikisha idadi hiyo juzi baada ya kufunga mabao mawili kati ya matano yaliyofungwa katika mchezo dhidi ya African Sports na kumpiku mpinzani wake wa Simba, Hamis Kiiza mwenye mabao 16.Mabao yaliyofikishwa na mchezaji huyo wa Yanga ndio ambayo Msuva aliyafunga msimu uliopita katika michezo yote aliyocheza na kuiwezesha timu yake kutwaa taji la ligi huku Tambwe akifikisha mabao 14 na kushika nafasi ya pili.Kwa upande wa Msuva ambaye alifanya vizuri msimu uliopita na hata kutangazwa Mwanasoka Bora wa Ligi Kuu ya Tanzani, msimu huu ana mabao sita pekee. Hata hivyo, bado hakuna mchezaji aliyevunja rekodi ya mabao aliyofikisha Tambwe wakati akiitumikia Simba ambapo aliibuka mchezaji bora msimu wa mwaka juzi kwa kufikisha mabao 19.Lakini kuna uwezekano wa kuvunja rekodi yake, kwani ligi hiyo mechi tisa kufikia ukingoni, hivyo yeyote anaweza kutengeneza rekodi mpya msimu huu. Wengine wanaochuana katika ufungaji ni Kiiza mwenye mabao 16, Donaldo Ngoma wa Yanga mwenye mabao 13 akifuatiwa na Jeremia Juma wa Prisons mwenye mabao 11 na Elias Maguli wa Stand United akiwa na mabao 10.Wengine na mabao yao kwenye mabano ni Kipre Tchetche wa Azam 9, Ibrahim Ajib wa Simba na John Bocco wa Azam 8, Shomari Kapombe wa Azam 7, Atupele Green wa Ndanda, Fully Maganga wa Mgambo na Msuva 6.Wenye mabao matano ni Danny Lyanga Simba, Edward Christopher na Miraji Athuman Toto, Jerry Tegete Mwadui, Mohammed Mkopi Prisons, Omary Mponda, Raphael Daud na Said Bahanuzi Mtibwa Sugar.  <topic>: MICHEZO 